page16
Φυσικοθεραπευτής
Ο Φυσικοθεραπευτής είναι δίπλα στον ασθενή περισσότερο χρόνο από άλλες ιατρικές ειδικότητες.
Εκτός από τη φυσική θεραπεία και την σύγχρονη εξειδικευμένη φροντίδα, του προσφέρει συμβουλευτική
βοήθεια και, όπου χρειάζεται, κοινωνική και ψυχική υποστήριξη. Αφού αρχικά αποκτήσει την εμπιστοσύνη
του ασθενή και τον καθησυχάσει ότι η φυσικοθεραπεία δεν πονάει, είναι πρόθυμος να απαντήσει σε όλα
τα ερωτήματά του. Πάντοτε έχει τη διάθεση να τον ενημερώνει σε διάφορα θέματα υγείας και γενικά σε
παράπλευρα προβλήματα στην πορεία της αποθεραπείας του.
Ο φυσικοθεραπευτής σήμερα έχει σπουδές ανωτάτου επιπέδου και μεταπτυχιακού, η δε επιστήμη του
απαιτεί δια βίου εκπαίδευση. Με το κοινωνικό προφίλ, τις γνώσεις του και την κλινική εμπειρία στην
αξιολόγηση των παθήσεων του μυοσκελετικού συστήματος που κατέχει, βρίσκεται ανάμεσα στον
θεράποντα ιατρό και στον ασθενή. Συμμετέχει ενεργά με πνεύμα καλής συνεργασίας στην
αποκατάσταση-αποθεραπεία και ειδικότερα στην όποια δύσκολη ιατρική επιπλοκή προκύψει, με τελικό
στόχο την υγεία του ασθενή.
Τέλος, ο φυσικοθεραπευτής σηκώνει το βάρος και έχει την ευθύνη του προγράμματος θεραπείας στην
πορεία αποκατάστασης και στην αξιολόγηση της πάθησης, αποκτώντας με τη δουλειά του την
εμπιστοσύνη όλων, που είναι το απαραίτητο συστατικό για μα επιτυχημένη θεραπεία.
Συμφώνα με τον Kανονισμό Yγείας και την δεοντολογία του επαγγέλματος, ο φυσικοθεραπευτής μπορεί
και οφείλει να επιλέγει και να εκτελεί τις θεραπευτικές πράξεις στις οποίες έχει εκπαιδευτεί,
αλλά και τις τεχνικές θεραπείας πάντοτε προς όφελος της υγείας του ασθενή. Προσφέρει δε τις
υπηρεσίες του σύμφωνα με τη γνωμάτευση του ειδικού ιατρού, με τον οποίο είναι σε συνεχή
επικοινωνία.